"Cum l-am îngropat pe Stalin", producția în premieră națională a teatrului sucevean cu care va deschide Festivalul Internațional Zilele Teatrului Matei Vișniec
Așa cum ne-a obișnuit Teatrul Municipal "Matei Vișniec" Suceava va deschide și în acest an cu o premieră Festivalul Internațional Zilele Teatrului Matei Vișniec care va avea loc în perioada 11-19 mai. Este vorba de spectacolul "Cum l-am îngropat pe Stalin", de Artur Solomonov în regia lui Theodor Cristian Popescu. Așa cum a declarat managerul instituției teatrale sucevene, Angela Zarojanu, piesa nu a mai fost montată până acum la niciun teatru din țară. Premiera națională a spectacolului "Cum l-am îngropat pe Stalin" va avea loc pe data de 12 mai de la ora 19.00.